MERK velg ”vis” og ”uskriftoppsett” (3.fra øverst i toppmenyen) for å få fram illustrasjonene.
DEN ÆTERISKE DUBLET
Af major ARTHUR E.POWELL
(det som Martinus kaller ”koblings-legmet”?)
Udgaven fra 1952/ ingen kopiright angives
Se ellers:
 http://galactic.no/rune/spesBoker/leadbeaterInvisibleMan.htm
Link til ill for boka som online book  på eng 
http://books.google.no/books?id=xWKxG4d8KvAC&printsec=frontcover&hl=no&source=gbs_ge_summary_r&redir_esc=y#v=onepage&q&f=false

KAPITEL I

Almindelig Beskrivelse.

For enhver forsker af okkultisme er det en kendsgerning, at mennesket besidder flere legemer eller redskaber, gennem hvilke han er i stand til at udtrykke sig på naturens forskellige plan
- det fysiske, astrale, mentale osv.
Okkultisten ved, at der er syv tæthedsgrader eller-klasser af fysisk stof, nemlig:
	
Atomisk	Gasagtigt	
Under-Atomisk	Flydende	
Over-Æterisk,	Fast	
Æterisk		

Der er partikler af alle disse grader i det fysiske legemes sammensætning. Men dette legeme har to tydeligt afmærkede dele, nemlig 1) det faste legeme som er sammensat af faste, flydende, og gasagtige stoffer, og 2) det Æteriske Legeme, eller den Æteriske Dublet, som det ofte kaldes, og som består af de fire finere klasser af fysisk stof.
Det skal være vort formål i disse kapitler at studere denne Æteriske Dublet: dens natur, udseende, virksomheder, dens, forhold til andre legemer, dens forbindelse med Prana eller Livskraft, dens fødsel, vækst og forfald, dens forbindelse med
visse helbredelses-metoder, med mesmerisme, med mediumitet og materialisationer, de evner, man kan få den til at bruge, og en skare af forskelligartede æteriske foreteelser, som den er forbundet med.
Kort sagt, vi vil få at se, at medens den Æteriske Dublet er nødvendig for det fysiske legemes liv, er den ikke egentlig et særskilt bevidstheds redskab; at den modtager og fordeler den livskraft, der udstråler fra solen, og således er nøje forbundet med fysisk helbred; at den i sig selv besidder visse Chakra'er eller kraft- centre; hver med sin bestemte bestilling; at erindringer om drømmelivet hovedsagelig afhænger af det æteriske stofs virksomhed; at den spiller en vigtig rolle ved bestemmelsen af, hvilken art fysisk legeme et inkarnerende ego modtager; at den ligesom det fysiske legeme dør og forfalder i tidens løb og sætter "sjælen" fri til det næste stadium i dens kredsformede rejse; at den er specielt knyttet til det, der kaldes livsvigtig eller Magnetisk Helbredelse og også til Mesmerisme, både som helbredelses-middel, og ved bedøvelser og trance; at den er den vigtigste virkekraft ved seance foreteelser, såsom: flytning af genstande, frembringelse af "bankning" og andre lyde og materialisationer af alle slags; at udviklingen af æteriske kræfter giver nye evner og åbenbarer mange æteriske foreteelser, som ligger uden for de fleste menneskers erfarings-område; at ved brugen af det æteriske legemes stof kan man "magnetisere" genstande, omtrent som man kan magnetisere levende væsener; og endelig, at den Æteriske Dublet yder det materiale, af hvilket det stof, der kaldes ektoplasme, dannes.
Den Æteriske Dublet har fået mange forskellige navne. I den første teosofiske litteratur blev den ofte kaldt det astrale legeme, det astrale menneske, eller Linga' Sharira. Men i ingen af de senere skrifter bruges disse betegnelser nogensinde om den Æteriske Dublet, da de rettelig tilhører det legeme, der er dannet af astralt stof, Hinduernes Kama-legeme. Forskeren må derfor passe på, når han læser "Den Hemmelige Lære" og andre bøger af den ældre litteratur, ikke at sammenblande de to helt forskellige legemer, der nu kaldes Den Æteriske Dublet og Astrallegemet.
Det rigtige hinduiske navn for den Æteriske Dublet er Pranamayakosha eller   Pranas redskab; på tysk kaldes den "Dobbeltgængeren". Efter døden, når den er skilt fra det tætte fysiske legeme, kaldes den "gengangeren", man har også kaldt den "fantomet", "genfærdet", eller "kirkegårds-spøgelset". I Raya Yoga kaldes den Æteriske Dublet og det tætte fysiske legeme tilsammen Sthulapådhi eller Atmas laveste Upaadhi.
Enhver fast, flydende og gasagtig partikel i det fysiske legeme er indesluttet i et æterisk hylster, derfor er den Æteriske Dublet, som dens navn angiver, en fuldstændig genpart af den tætte form. I størrelse rækker den henved en kvart tomme udenfor huden. Men den æteriske aura, eller helbredsauraen, som den ofte kaldes, strækker sig normalt flere tommer uden for huden. Dette vil senere blive nærmere beskrevet
Det er vigtigt at lægge mærke til, at det tætte legemes og den Æteriske Dublets bestanddele forandrer sig samtidig. Når derfor nogen med overlæg giver sig til at rense sit tætte legeme, forfiner han samtidig automatisk dets æteriske genpart.
Der må være noget af alle de forskellige grader af æterisk stof i den Æteriske Dublets sammensætning, men forholdene kan være højst forskellige og bestemmes af flere faktorer, som et menneskes race, underrace og type, så vel som af hans individuelle karma.
De eneste oplysninger samleren indtil nu har været i stand til at få angående de specielle egenskaber hos de fire klasser af æterisk stof og deres virksomheder, er følgende:

1.	Æterisk:
Mellemled for almindelig elektrisk strøm og for lyd.

2.	Over-Æterisk:
Mellemled for lys.

3.	Under-Atomisk:
Mellemled for "de finere former af elektricitet".

4.	Atomisk:
Mellemled for overføring af tanker fra hjerne til hjerne.

I "Theosophy" for maj, 1922, meddeler F. T. Peirce, at det følgende sandsynligvis er rigtigt:

Okkult Kemi	Fysik	
El Atomisk	Elektronisk	
E2 Under-Atomisk	Positiv Atomkerne	
E3 Over-Æterisk	Neutraliseret Atomkerne	
E4 Æterisk Gasagtig	Atomisk	
Gasagtig	Molekulær gas etc	

Eksempel	
Elektron	
Alpha Partikkel	
Neutron	
Spirende N.	
Atomisk H.	
H2 N2 eller gasagtige forbindelse?	

Af udseende er den Æteriske Dublet lys grå-violet eller blågrå, svagt lysende og grov eller fin i sin sammensætning alt efter det tætte fysiske legemes grovhed eller finhed.
Den Æteriske Dublet har to væsentlige opgaver. For det første at opsuge Prana eller Livskraft og fordele denne til hele det fysiske legeme. Denne virksomhed vil blive beskrevet indgående senere.
For det andet virker den som mellemled eller bro mellem det tætte fysiske legeme og astrallegemet, idet den overfører bevidstheden om fysiske sanseindtryk gennem den æteriske hjerne til astrallegemet og også overfører bevidsthed fra det astrale og højere plan til den fysiske hjerne og nervesystemet.
Desuden udvikler den Æteriske Dublet i sig selv visse centre, ved hvis hjælp mennesket er i stand til at iagttage den æteriske verden og dens skarer af æteriske fænomener. Disse evner og egenskaber bliver også beskrevet senere.
Det er vigtigt at gøre sig klart, at da den Æteriske Dublet kun er en del af det tætte fysiske legeme, er den normalt ikke i stand til at handle som et særskilt bevidstheds redskab, i hvilket et menneske kan leve og virke. Den har kun en spredt bevidsthed, som hører til dens dele, og den har ingen forstand; den lader sig heller ikke let bruge som mellemled for mental virksomhed, når den er skilt fra sin tætte genpart. Da den ikke er et redskab for forstandsmæssig bevidsthed, men for Prana eller Livskraft, er dens adskillelse fra de tætte partikler, som den tilfører livsstrømmen, forstyrrende og usund. Hos normale raske mennesker er adskillelsen af den Æteriske Dublet fra det tætte legeme en vanskelig sag, og Dubletten er ude af stand til at fjerne sig fra det legeme, den tilhører.
Det er forholdsvis let at udskille Dubletten hos de mennesker, man kalder fysiske eller materialiserende medier, og dens æteriske stof danner grundlaget for mange materialisations foretelser, som vil blive behandlet mere indgående i et senere kapitel.
Dubletten kan skilles fra det tætte fysiske legeme ved ulykkestilfælde, død, ved bedøvelsesmidler som æter og gas, eller ved mesmerisme. Da Dubletten er forbindelsesledet mellem hjernen og den højere bevidsthed, frembringer det nødvendigvis føleløsløshed, voldeligt at uddrive den fra det tætte fysiske legeme ved hjælp af bedøvelsesmidler.
Desuden vikler det æteriske stof, som således med magt er drevet ud, sig sædvanligvis om det astrale legeme, og sløver også dette redskabs bevidsthed. Efter at virkningerne af bedøvelsesmidlet har fortaget sig, er der derfor i almindelighed ingen erindring i hjernebevidstheden om den tid, der er tilbragt i astrallegemet.
Fremgangsmåden ved og følgerne af at uddrage det æteriske stof ved hjælp af mesmerisme bliver behandlet indgående i et kapitel, der er specielt beregnet dertil.
I tilfælde af svagt helbred eller nervøs ophidselse, kan den Æteriske Dublet også for en stor del blive stødt ud fra sin tætte genpart; sidstnævnte bliver da meget sløvt bevidst eller holdt fangen, alt efter den mindre eller større mængde af æterisk stof, der er udstødt.
Adskillelsen af Dubletten fra det tætte legeme ledsages i almindelighed af en betydelig formindskelse af vitalitet i dette; Dubletten bliver mere vitaliseret, efterhånden som energien i det tætte legeme formindskes. I "Posthumous Humanity" (Menneskeheden efter Døden) siger Oberst Olcott:
"Når Dubletten bliver udstødt af en øvet sagkyndig, synes endogså legemet at være stivnet og tankebevidstheden dybt hensunken eller i en fortumlet tilstand; øjnene har et livløst udtryk, hjertets og lungernes virksomhed er svag, og temperaturen går ofte meget langt ned. Det er meget farligt at gøre pludselig støj eller fare ind i stuen under sådanne forhold, for idet Dubletten ved øjeblikkelig tilbagevirkning bliver trukket tilbage i legemet, kommer hjertet til at banke krampagtigt, og det kan endogså medføre døden".
Forbindelsen mellem det æteriske og det fysiske legeme er i virkeligheden så nøje, at en beskadigelse, der tilføjes den Æteriske Dublet, vil vise sig som en skade på det tætte Legeme.
Dette er et eksempel på det ejendommelige fænomen, man kalder tilbagekastning. Det er velkendt, at tilbagekastning også kan finde sted i tilfælde af astrallegemet, idet en beskadigelse af dette, under visse omstændigheder, genfrembringer sig selv i det fysiske legeme.
Det er imidlertid sandsynligt, at tilbagekastning kun kan finde sted i tilfælde af fuldkommen materialisation, hvor formen er både synlig og håndgribelig, og ikke når den er (1) følbar, men ikke synlig, eller (2) synlig, men ikke følbar.
Man må huske, at ovenstående kun gælder, når der bruges stof fra den Æteriske Dublet til den materialiserede form. Når materialisationen dannes af stof fra den omgivende æter, kan en beskadigelse af formen ikke påvirke det fysiske legeme ved tilbagekastning, ikke mere end en beskadigelse af en marmor-statue kunne skade mennesket selv.
Man må også huske, at skønt æterisk stof er usynligt for almindelig synsevne, er det dog rent fysisk og kan derfor påvirkes af kulde og varme og også af stærke syrer.
Mennesker, som har mistet et lem ved amputation, klager undertiden over, at de kan føle smerte i de yderste dele af det amputerede lem, dvs. på det sted, hvor dette tidligere var.
Dette skyldes, at den æteriske del af legemsdelen ikke er blevet fjernet sammen med den tætte fysiske del, men endnu kan ses på sin plads ved hjælp af klarsyn, og derfor kan man ved hjælp af dertil egnede stimulanser vække fornemmelser i dette æteriske lem og overføre dem til bevidstheden.
Der er en stor mængde andre fænomener forbundet med den Æteriske Dublet, dens uddrivning fra det tætte legeme, dens udstrømninger osv, men disse kan lettere og mere tilfredsstillende behandles på et senere stadium, efter at vi har behandlet Pranas eller Vitalitetens natur og virksomheds metoder.

KAPITEL II
Prana eller Vitalitet.

(Se figs. I., II., (1), (2), (3), (4).

Okkultisterne ved, at der i det mindste er tre forskellige og tydeligt adskilte kræfter, som udstråler fra solen og når vår planet Det er muligt, at der er talløse andre kræfter, som vi ikke kender noget til, men vi kender i hvert fald disse tre. Det er:

1.	Fohat eller Elektricitet.
2.	Prana eller Vitalitet.
3.	Kundalini eller Slange Ilden.

Fohat eller Elektricitet omfatter praktisk talt alle de kræfter, vi kender, og som alle kan omsættes indbyrdes, såsom elektricitet, magnetisme, lys, varme, lyd, kemisk affinitet, bevægelse osv.
Prana eller Vitalitet er en livsvigtig kraft, hvis tilværelse endnu ikke er formelt anerkendt af ortodokse videnskabsmænd i Vesten, skønt nogle få af dem formodentlig har en anelse om den.
Kundalini eller Slange Ilden er en kraft, som endnu kun er kendt af ganske få mennesker. Den er fuldstændig ukendt og uanet af Vestens videnskabsmænd.
Disse tre kræfter forbliver fuldstændig adskilte, og ingen af dem kan på dette stadium omsættes til nogen af de andre. Dette er et punkt af stor vigtighed, som forskerne må gøre sig fuldstændigt klart.
Desuden har disse tre kræfter ingen forbindelse med de Tre Store Udstrømninger. Udstrømningerne er bestemte bestræbelser, som foretages af den Solære Guddom. Fohat, Prana og Kundalini synes derimod snarere at være resultater af Hans Liv, Hans egenskaber i manifestation uden nogen synlig anstrengelse.

FIGUR I
Sol Kræfter

SOL

Fohat eller Elektricitet kan omsættes til varme, lys, lyd, bevægelse o.s.v.	

Prana eller vitalitet	

Kundalini eller 	Slangeilden
	
Hver af disse er manifesteret på alle solsystemets planer.

Prana er et Sanskrit ord, som er udledt af "pra" ud og "an" at ånde, bevæge sig, leve. Prana, pra-an, betyder altså at ånde ud; livs-ånde eller livs-energi er de nærmest tilsvarende danske betegnelser for Sanskrit ordet. Da der i henhold til indisk tænkning kun er ét liv, én bevidsthed, er Prana blevet brugt som betegnelse for det Allerhøjeste Selv, Den ENE's energi, Logos' Liv. Derfor kan Livet på ethvert plan omtales som planets Prana, idet Prana bliver livsåndedraget i enhver skabning.
"Jeg er Prana .. Prana er Liv", siger Indra, den store Deva, der står som Overhoved for livs-hierarkiet i den lavere verden. Prana betyder her åbenbart summen af livskræfterne. I Mundakopanishat siges der, at fra Brahman den Ene kommer Prana eller Liv. Prana beskrives også som Atma i dens udgående virksomhed: 'Af Atma fødes denne Prana (Praslinopanishat). Shankara siger, at Prana er Kriyashakti - handlingens shakti, ikke kundskabens. Den regnes med til de syv Elementer, som svarer til universets syv regioner, Brahmans syv hylstre, og så videre. Disse er Prana, Manas, Æter, Ild, luft, Vand og Jord.
Hebræerne taler om "livsåndedraget", som de kalder Nepheseh, og som blev åndet ind i Adams næsebor. Nephesch er dog strengt taget ikke Prana alene, men Prana forbundet med det næste princip, Kama. Disse tilsammen udgør "livsgnisten", d.v.s. "det fysiske materielle livs åndedrag i menneske, i dyr, i insekt".
Omsat i mere vesterlandske udtryk beskrives Prana på de fysiske plan bedst som Vitalitet, som den fuldstændiggørende energi, der sideordner de fysiske molekyler, celler o.s.v. og holder dem sammen som en bestemt organisme. Den er livs åndedraget i organismen, den del af det universelle Livs-ånde dræt, som en given organisme tilegner sig i det tidsrum af legemlige tilværelse, vi kalder "et Liv". Hvis det ikke var for Pranas nærværelse, kunne der ikke være et fysisk legeme som et udelt hele, der virker som ét væsen. Uden Prana vilde legemet ikke være andet end en samling uafhængige celler. Prana kæder disse sammen og forbinder dem til en sammensat helhed, idet den passerer hen ad "livs-vævets" grene og masker, det flimrende væv af ufattelig finhed og sart skønhed, som er dannet af en enkelt tråd af buddhisk stof, en forlængelse af Sutratma, indenfor hvis masker de grovere atomer bygges sammen.
Prana opsuges af alle levende organismer; en tilstrækkelig mængde af den synes at være nødvendig for deres tilværelse. Den er derfor ikke på nogen måde et produkt af livet, men det levende dyr, den levende plante, osv.,  er dens produkter. En altfor stor overflod af den i nervesystemet kan føre til sygdom og død, ligesom alt for lidt af den fører til udmattelse og til sidst til død.
H. P. Blavatsky sammenligner Prana, den virksomme kraft som skaber alle livsfænomener, men  ilt, den der ernærer forbrænding, den livgivende kraft, det virksomme kemiske redskab i alt organisk liv. Der drages også en sammenligning mellem den Æteriske Dublet, livets træge formidler, og kvælstof, en træg gasart, som ilt blandes med for at gøre den skikket til dyrisk indånding, og som også i vid utstrekning indgår i alle organiske stoffer.
Den kendsgerning at katten i fremragende grad er udstyret med Prana, har givet anledning til den populære idé, at katten har "ni liv", og det synes indirekte at have været forbundet med grundene til, at dette dyr i Ægypten blev betragtet som helligt.
På det fysiske plan opbygger Prana alle mineraler og er det kontrollerende virkemiddel i de kemisk-fysiologiske forandringer i protoplasma, som fører til adskillelse og opbygning af de forskellige væv i plante-dyre. og menneske-legemer. De viser dens nærværelse ved evnen til at reagere for stimulanser.
Sammenblanding af astral og fysisk Prana skaber nerve-stof, som fundamentalt er cellen, og som giver evnen til at føle glæde og smerte. Cellerne udvikler sig til fibre som et resultat af tænkning, idet Prana pulserer henad disse fibre, der er sammensat af fysisk, astral og mental Prana.
Indenfor atomerne på det fysiske plan, løber Prana henad spirillaer. I den Første Runde i vor kæde levendegør det Monadiske Liv det første sæt spirillaer, idet det flyder gennem den Aandelige Trefoldighed (Atma-Buddhi-Manas) og disse bruges af de praniske strømme, som virker på det tætte fysiske legeme. ~ den Anden Runde levendegør Monaden det andet set spirillaer, og igennem dem løber den Prana, som er forbund med den Æteriske Dublet. I den Tredie Runde bliver det tredie sæt spirillaer vækket af det Monadiske Liv, og gennem dem løber den kamiske Prana, som muliggør følelse af glæde og smerte. I den Fjerde Runde vækker det Monadiske Liv det fjerde sæt spirillaer, som bliver bærer af den kama-manasiske Prana og således gør atomerne skikket til at blive bygget ind i en hjerne til brug for tænkning.
Så langt er den normale menneskehed nået frem. Visse Yoga øvelser (som må bruges med stor forsigtighed for ikke at tilføre hjernen skade) udvikler det femte og sjette sæt spirillaer, der tjener som kanaler for højere former af bevidsthed.
Man må ikke forveksle de syv spirillaer i atomet med "snoningerne" af hvilke der er tre, tre grovere og syv finere. I de i grovere snoninger flyder der strømme af forskellig arter af elektricitet; medens de syv finere reagerer overfor alle slags æteriske strømme, -lyd, lys, varme, osv.
Den Hemmelige lære omtaler Prana som de "usynlige"' eller "flammende" liv, der forsyner mikroberne med "livsvigtig, opbyggende energi" og således sætter dem i stand til at bygge de fysiske celler, hvis mindste bakterie i forhold til et "flammende livs" størrelse er lig en elefant i forhold til det mindste infusions-dyr. "Enhver synlig ting i dette univers er bygget op af sådanne liv, fra det bevidste og guddommelige oprindelige menneske ned til de ubevidste formidlere, der opbygger stoffet ". "Ved Pranas tilsynekomst viser Aanden, der er målløs, sig som taleren".
Hele den opbyggende livs virksomhed i Universet og i Mennesket er således sammenattet i Prana.
Et atom er også et "liv", men bevidstheden er Tredie Logos'. En Mikrobe er et "liv", bevidstheden er Anden Logos' bevidsthed, tilegnet og omformet af den Planetære Logos og "Jordånden".
Den Hemmelige Lære taler også om et "fundamentalt dogma" i okkult videnskab, at solen er oplagssted for Livskraften, og at fra solen udgår, de livsstrømme, der farer gennem rummet såvel som gennem hver eneste levende organisme på jorden. Paracelsus omtaler Prana således: "Hele Mikrokosmoset findes i livsvædsken... en nerve-vædske, som indeholder alle 'væseners natur, egenskaber, karakter, kerne." Paracelsus omtalte den også som Archaeus. Dr. B. Richardson, F.R.S., betegnede den som "nervøs æter". Nasmyth Pilens blade er beholdere for den solære livskraft; den virkelige sol er skjult bag den synlige sol og avler den livs-vædske, som cirkulerer gennem vort system i et tiårs kredsløb.
Den gamle Aner sang, at Surya "skjult bag sin yogi, omhyller sit hoved, så at ingen kunne se."
Indiske asketers dragt har en rødgul farvenuance med lyse-røde pletter på den; det er meningen, at det skal forestille Prana i menneskets blod, symbolet på det livgivende princip i solen, eller hvad der nu kaldes Kromosfæren, det "rosafarvede" område. 
Selve nerve-centrene bliver naturligvis forsynede af "ernærings-hylstret" eller det tætte legeme, men Prana er den kontrollerende kraft, der virker gennem nerve-centrene, gør ernærings-hylstret lydigt og egnet til det formål, til hvilket Jeg'et, der har sit sæde i den højere intelligens, behøver det.
Det er vigtigt at bemærke, at skønt nerverne er i det fysiske legeme, er det ikke det fysiske legeme som sådant, der har evnen til at føle. Som hylster føler det fysiske legeme ikke; det modtager blot indtryk. Det fysiske legeme modtager stødet, men evnen til at føle behag eller smerte ligger ikke i dets egne céller, undtagen på en meget uklar, dump og "massiv" måde, som forårsager ubestemte spredte fornemmelser, f. eks. almindelig træthed.
De fysiske forbindelser overføres indadtil af Prana, og de er hidsige, skarpe, gennemtrængende, særegne, helt anderledes end de tunge, spredte fornemmelser, der afledes fra cellerne selv. Det er således i alle tilfælde Prana, som giver de fysiske organer sanse-virksomhed og som overfører de ydre vibrationer til sanse-centrene, som ligger i kama, i det hylster som er nærmest ved Pranas, Manomayakosha. Det er ved hjælp af den Æteriske Dublet, at Prana løber henad legemets nerver, og således sætter dem i stand til at virke, ikke blot som overbringere af ydre stød, men også som bevægkraft, der stammer inde fra.
Det er de praniske strømmes pulseren i mineralers, planters og dyrs Æteriske Dubletter, som vækker det slumrende astrale stof, der indeholdes i opbygningen af deres atomiske og molekylære bestanddele og således frembringer en "vibreren", der sætter formens Monade i stand til at inddrage astrale materialer, som naturånderne har bygget op til en slapt sammenhængende' masse, det fremtidige astrallegeme.
I mineralet er den astrale materie så lidt virksom, at der ikke er nogen mærkbar bevægelse fra det astrale til det fysiske. I de højere planter påvirker den forøgede astrale virksomhed deres æteriske og derigennem deres tætte stof. Hos dyr påvirker den langt større astrale bevidsthed deres Æteriske Dubletter, og ved disse æteriske vibrationer bliver bygningen af nervesystemet, som kun var svagt antydet i planterne, fremskyndet.
Det er således indskydelser frembragt af bevidstheden - der ønsker at opleve noget - som forårsager astrale vibrationer, og disse frembringer vibrationer i det æteriske stof. Indskydelsen kommer altså fra bevidstheden, men den egentlige opbygning  af nervesystemet, som bevidstheden på dette stadium ikke er i stand til at påtage sig, udføres af æteriske naturånder under ledelse af de Skinnende af det Tredje Elementalrige og Logos, som virker gennem Gruppesjælen.
Først viser der sig i astrallegemet et center, hvis bestilling (norsk=virke) det er at modtage og give genklang til vibrationer ude fra. Fra dette center går der vibrationer til æterlegemet og forårsager dér æteriske hvirvler, som trækker tætte fysiske partikler ind i sig; disse danner til sidst en nervecelle og grupper af celler, som modtager vibrationer fra den ydre fysiske verden og fører dem tilbage til de astrale centre, således at de fysiske og astrale centre virker gensidig på, hverandre og som følge deraf bliver mere indviklede og mere virkningsfulde. Ud fra disse nerve-celler bliver det sympatiske system først bygget, som vi har set, ved indskydelser, der opstår i astralverdenen. Senere bygges hjerne, rygrad systemet ved impulser, der opstår i mental-verdenen.
Det sympatiske system bliver altid ved at være direkte forbundet med de astrale centre, men det er vigtigt at lægge, mærke til, at disse astrale centre ikke er de astrale chakra'er, som senere skal omtales, men kun er sammenhobninger i det astrale hylster, som danner begyndelsen til de centre, som vil bygge organerne i den fysiske verden. De astrale chakra'er bliver ikke dannede før på et langt senere tidspunkt i udviklingen.
Altså fra disse centre, - som ikke er chakra'erne - formes der ti centre i det fysiske legeme; fem til at modtage indtryk, Juanendriyas, "kundskabs-centre" eller sanse-centre i hjernen, 'som til sidst bliver forbundet med øjne, ører, tunge, næse og hud; og fem, som fører vibrationer fra bevidstheden til den ydre verden, Karmendriyas, "handlingscentre" eller sanse-centre, som forårsager handling. Disse er bevægelses-centrene i hjernen, og de bliver forbundet med sanse-organerne i hænder, fødder, strubehoved, forplantnings og udtømnings centrene.
Forskeren må nøje lægge mærke til, at den Prana, der strømmer henad nerverne, er helt adskilt og forskellig fra det, der kaldes et menneskes magnetisme eller nerve-vædske, og som udvikles i hans eget legeme. Denne nerve-vædske eller magnetisme holder det æteriske stof i cirkulation henad nerverne, eller mere nøjagtigt henad det overtræk af æter, som omgiver hver nerve, omtrent som Modet cirkulerer gennem årene. Og ganske som blodet fører ilt til legemet, fører nerve-vædsken Prana.

Desuden, ganske som partiklerne i det tætte fysiske legeme bestandig skifter og erstattes af nye partikler, som afledes af føde, vand og luft, således bliver det æteriske legemes partikler, bestandig skiftede og erstattede med nye æteriske partikler. Disse bliver ført ind i legemet sammen med ernæringen, med luften, der indåndes, og med Prana i den form, man kalder Vitalitets-Kuglen, som vil blive beskrevet om lidt.
Prana, eller Vitalitet, eksisterer på alle plan - det fysiske, astrale, mentale o.s.v. - Prana, det Ene Liv, er det "nav, hvortil det universelle hjuls syv eger er fæstede" (Hymn til Prana, Atharva Veda, XI, 4). Vi har imidlertid her kun at gøre med dets tilsynekomst og virke-metoder på det laveste, det fysiske plan.
Det må også bemærkes, at Prana på det fysiske plan er syvfoldigt, d.v.s., der er syv forskellige arter af det.
Vi har allerede set, at Prana er helt adskilt og forskelligt fra lys, varme o.s.v., men alligevel synes dets åbenbaring på det fysiske plan at afhænge af sollyset; for når der er rigeligt sol lys, synes der også at være rigeligt af Prana, og når sollyset er borte, er der utilstrækkeligt Prana.
Prana strømmer ud fra solen og går ind i nogle af de oprindelige fysiske atomer, som flyder omkring i jordens atmosfære i talløse myriader. Endskønt vi siger, at denne praniske kraft "går ind i" det fysiske atom, gør den det ikke ude fra; men den går ind fra en højere dimension, den fjerde, og for den klarsynede ser det derfor ud, som om den vælder op inde fra atomet.

FIGUR II
Vitalitets Kuglen
(1) Et oprindeligt fysisk atom

Sol-Logos' Vilje Kraft, der kommer ind fra det Astrale og holder atomet sammen.

Kraft, som vælder op fra en anden dimension.

For enkeltheder om atomet se "Occult Chemistry, 111.11 og side 5 0. flg.
----------------------------------------------------------------------------------------------------------------------

Der er således to kræfter, som træder ind i atomet inde fra:
(1)	Logo's viljekraft, som holder atomet sammen på dets rette plads; (2) den praniske kraft Det er vigtigt at lægge mærke til, at Prana kommer fra Sol-Guddommens Andet Aspekt, medens Vilje-Kraften udstråler fra det Tredie Aspekt.
Pranas virkning på atomerne er helt forskellig fra elektricitetens, lysets, varmens eller andre af Fohats udtryksformer. Elektriciteten afbøjer atomerne; idet den farer igennem dem og holder dem på en bestemt måde; den bibringer dem også en egen og tydelig særskilt vibrationsgrad. En hvilken som helst af Fohats forskellige uttrykksformer, såsom elektricitet, lys eller varme forårsager en svingning af atomet i dets helhed, en sving-

FIGUR II
Vitalitets Kuglen
					
		Vitalitets-Kraft træder ind i atomet

					Logos' Vilje-Kraft
					Logos' Vitalitets-2 Aspekt

Begge kræfter skyder op fra en anden dimension.

-ning, som i forhold til atomets størrelse er uhyre; disse kræfter virker naturligvis på atomet udefra.
Forskere af okkultisme kender nøje det oprindelige fysiske atoms form og bygning, den mindste partikel af stof på det fysiske plan. Forbindelser af atomer danner de forskellige bindelser, vi kender som faste, flydende, gasagtige o.s.v. Derfor viser tegningerne i denne bog kun de oprindelige fysiske i omrids.
Kraften Prana udstråler altså fra solen, træder ind i nogle af atomerne i atmosfæren og får dem til at gløde. Et sådant atom, ladet med dette forøgede liv, har en seksfoldig tiltrækningsevne, så at det straks trækker seks andre atomer til sig. Disse ordner det i en bestemt form og laver det, der i okkult kemi ("Occult Chemistry") kaldes det hyper-meta-proto element, en forbindelse af stof på det under-atomiske under-plan. Men denne forbindelse

FIGUR II
Vitalitets Kuglen
(3)	Atomet tiltrækker 6 andre atomer

Vilje-Kraft
Vitalitet-Kraft

VitalitetsKraften "udstyrer atomet med yderligere liv og giver det en
tiltrækningsevne ..."
adskiller sig fra alle andre hidtil iagttagne ved, at den kraft, der skaber den og holder den sammen, kommer fra SolGuddommens Andet Aspekt i stedet for fra det Tredje. Denne form kaldes Vitalitets-Kuglen og vises i den vedføjede tegning, som er en forstørrelse af tegningen på s.45 i "Occult Chemistry". Denne lille gruppe er det overordentlig strålende hoved på den mandlige eller positive slange i det kemiske element ilt, og den er også den centrale kugles hjerte i radium.
På grund af kuglernes glans og overordentlige livlighed kan de ses af næsten enhver, der bryder sig om at se dem; de hvirvler omkring i atmosfæren i umådelige mængde især på en sol- skinsdag.

FIGUR II

Vitalitets Kuglen
(4) Kuglens dannelse

'Oprindelige atom	

NB! Vitalitets Kuglen er et hyper.meta.proto element, d.v.s. på det under atomiske plan, og er enestående derved, at den er skabt og holdt sammen af Kraft, der stråler ud fra den Anden Logos. H.S.L p. 67, O.C. p. 45.

Den bedste måde, man kan se dem på, er ved at vende sig bort fra solen og fæste øjnene et par meter borte med klar himmel som baggrund. Strålende som kuglen er, er den næsten farveløs og kan sammenlignes med hvidt lys.
Vi har allerede bemærket, at skønt den kraft, der levende gør disse kugler, er helt forskellig fra lys, synes dens evne til at vise sig alligevel at være afhængig af lyset. I strålende solskin vælder denne livskraft bestandig op på ny, og der frembringes utallige mængder af kugler; men i skyet vejr er antallet af de kugler, der frembringes, stærkt formindsket, og om natten synes virksomheden at være fuldstændig standset. Om natten lever vi derfor så at sige på det lager, der er fabrikeret i løbet af den foregående dag, og skønt det synes praktisk umuligt, at det lager nogensinde skulle blive fuldstændig udtømt, formindskes det åbenbart meget, når der er en lang række af skyede dage.
Det er naturligvis den fysiske elementals arbejde at forsvare legemet og at optage livskraft (som vil blive beskrevet i enkeltheder i næste kapitel) for at genopfriske det fysiske legeme. Medens det fysiske legeme er vågent, holdes nerverne og musklerne spændt, rede til øjeblikkelig handling. Når legemet sover, lader elementalen nerverne og musklerne slappes og hengiver sig især til opsugning af livskraft Dette forklarer søvnens stærkt opfriskende evne, selv om det kun er et øjebliks blund.
Elementalen arbejder bedst i den første del af natten, når der er rigelig forsyning af livskraft. I det daglige kredsløb er forsyningen af kugler på sit laveste i de tidlige morgentimer før solopgang, og det  er en af grundene til, at der finder så forholdsvis mange dødsfald sted i de timer. Herfra stammer også det mund-held, at én times søvn før midnat er værd to timers efter. Forsyningen af Prana er naturligvis ligeledes lavere om vinteren end om sommeren.

Da Prana desuden strømmer ud, ikke blot på det fysiske plan, men også på alle de andre plan, er følelse, forstand og åndelighed på deres bedste under en klar himmel og med sollysets uvurderlige hjælp. Det kan også tilføjes, at selv den æteriske Pranas farver i nogen grad svarer til lignende nuancer på det astrale plan. Derfor virker rigtig følelse og klar tænkning tilbage på det fysiske og hjælper dette til at optage Prana og således at vedligeholde et stærkt helbred. Der kastes således et
interessant lys på den nære forbindelse mellem åndeligt, mentalt og følelsesmæssigt helbred og det fysiske legemes helbred, og det minder os om Herren Buddha's velkendte udtalelse, det første skridt på vejen til Nirvana er fuldkomment fysisk helbred.
Når Vitalitets Kuglen først er ladet, forbliver den et under atomisk element og synes ikke at være genstand for nogen forandring eller noget tab af kraft, medmindre og før den bliver opsuget af et eller andet levende væsen.
Før vi går videre til at undersøge det overordentlig vigtige og interessante emne, opsugning af Prana i det fysiske legeme, må vi studere mekanismen i den Æteriske Dublet, ved hvis hjælp denne virksomhed udøves.

KAPITEL III

Kraft-Centre.

(Se' fig. III. (1.) (2.) (3.) (4.)

I den Æteriske Dublet, så vel som i vore andre legemer for øvrigt, er der visse Kraft-Centre eller Chakra'er, som de kaldes på Sanskrit Dette ord betyder bogstaveligt et hjul eller en om-drejende skive.
Chakra'erne ligger på Dublettens overflade, d.v.s. omtrent en kvart tomme udenfor legemets hud. For en klarsynet ser de ud som hvirvler eller underkop-lignende(skål-) fordybninger af hastigt omdrejende stof.
Da de kræfter, som flyder gennem chakra'erne er livsvigtige for Æteriske Dublet, har alle og enhver sådanne kraft-centre, skønt der er betydelig forskel på deres udviklings-grad hos de forskellige individer. Hvor de er uudviklede gløder de mat, og de æteriske partikler bevæger sig trægt, lige netop nok til at danne den hvirvel, der er nødvendig for overføring af kraften, og ikke mere. Hos udviklede mennesker derimod gløder og pulserer chakra'erne, flammende med blændende glans som miniature sole. Deres størrelse varierer fra omkring to tommer i diameter til henimod seks tommer.
Hos et nyfødt barn er de bitte små cirkler, som en øre-små hårde skiver, som næsten ikke bevæger sig, og som kun gløder svagt.

FIGUR Ill
Bygning af Kraft-Center
(1) Form

Hurtigt hvirvlende
Kraft-Center
Med diameter
På 2 – 6 tommer avh.
Af utvikling 

2 til 6 tommer diam.i henhold til udvikling

Udseendet er som en underkoplignende fordybning eller hvirvel i over fladen af den Æteriske Dublet, d.v.s. en kvart tomme udenfor det fysiske legemes overflade
Virksomhed: at føre kræfter fra det Astrale til det Æteriske
NB! Lignende centre findes i alle legemerne.

De æteriske chakra'er har to bestemte bestillinger. Den første er at opsuge og fordele Prana eller Vitalitet til det æteriske og derfra til det fysiske legeme og således holde disse i live. Den anden er at bringe ned i den fysiske bevidsthed den i det tilsvarende astrale center boende evne, hvad denne end måtte være. Det er manglen på udvikling af de æteriske centre, som er grunden til, at erindringen om astrale oplevelser ikke bringes ind i den fysiske hjerne.
Mange mennesker er lysvågne og levende bevidste på det astrale plan og lever et virksomt liv i deres astrale legemer. Men når de vender tilbage til deres sovende fysiske legeme, siver der næsten ingen erindringer om det astrale liv igennem til hjernen, blot fordi den nødvendige æteriske bro ikke er bygget. Når de æteriske centre er fuldt udviklede, er der fuld og sammenhængende erindring om astrale oplevelser i hjernen.
Der synes ikke at være nogen forbindelse mellem virksomheden eller udviklingen af de æteriske chakra'er og moralske egenskaber. De to udviklinger er helt forskellige.
Der er i det astrale legeme et astralt center, der svarer til hvert af de æteriske centre, men da det astrale center er en hvirvel i fire dimensioner, strækker det sig i en helt anden retning end det æteriske, og følgelig har det astrale center på ingen måde altid fælles grænser med det tilsvarende æteriske center, skønt nogle dele af dem altid er sammenfaldende.

FIGUR III

Bygning af Kraft-Center
(2) Indstrømning af Livskraft

				Livs (Oprindelig) Kraft, svvfoldig 

						fra det Astrale

					
			Kraft "strømmer op" i Centret fra det astrale

En af de syv arter af Livs-Kraft er stærkt fremherskende i hvert center. Denne indstrømning af livskraft bringer liv til det fysiske legeme.

FIGUR III
Bygning af Kraft-Center
(3)Dannelse af "Eger"

Livs (Oprindelig) Kraft, fra det astrale

Den oprindelige Kraft "vælder op" i centret og strømmer derpå stråleformet udad langs med "egerne". Antallet af disse "eger" er forskelligt i hvert center.

Medens de æteriske centre altid er på overfladen af det æteriske legeme, er det astrale center ofte i det indre astrallegeme.
Vi har allerede set (kap. II), at der er syv slags Prana, som alle er til stede i alle chakra'erne, men i hver chakra er en af. arterne altid stærkt fremherskende.
Prana strømmer ind i hver chakra's center fra en retning, der er i ret vinkel med chakra'ets plan; "vælder op" ville måske være et bedre udtryk, da kraften kommer fra det astrale plan ind i det æteriske. Fra chakra'ets center stråler kraften derpå ud i ret vinkel til den retning, hvorfra den kom, dvs. i den Æteriske Dublets overflades plan, i flere retninger og i lige linier. Antallet af retninger, der er som egerne i et hjul, er forskelligt i hver chakra.
Egerne deler chakra'erne i et antal afsnit ligesom en blomsts kronblade; derfor siges der ofte i hinduiske bøger, at chakra'erne ligner blomster.
Idet Pranas oprindelige kraft nu træder ind i chakra'et, sætter det underordnede kræfter, i gang i chakra'ets plan, omtrent som en magnet-stang, når den stikkes ind i en rulle ståltråd, fremkalder en elektrisk strøm i tråden i ret vinkel til magnetens akse. Disse underordnede kræfter hvirvler rundt om chakra'et, idet de gå over og under egerne, omtrent som materialet i bunden af en rund kurv går over og under ribberne, der stråler ud fra centret.
Hver af disse underordnede kræfter, der svinger rundt om chakra'erne, har sin egen specielle bølgelængde og bevæger sig desuden ikke i lige linje, men i forholdsvis store bølgebevægelser, som hver er en mangefold af bølgelængden i den. 

FIGUR III
Bygning af Kraft-Center
Dannelse af underordnede Kræfter
Livs (Oprindelig Kraft
(fra det astrale).

Underordnede Kræfter, som i bølgende omdrejende bevægelse fletter sig over under "egerne".

Bølgelængderne er meget små, og der er formodentlig nogle tusinde af de
i hver bølgende bevægelse, men det nøjagtige forhold er endnu
ikke fastslået. Den almindelige virkning er en glitren og spillen 
i alle regnbuens farver som perlemor eller en vis art venetiansk
glas.
Chakra'erne omtales ofte som svarende til visse fysiske organer, de organer nemlig, som er nærmest ved dem; men som al rede omtalt er chakra'erne ikke i legemets indre, men på  den  Æteriske Dublets overflade.

Listen over chakra'erne og deres navne er som følger:
	
No	Nærmest fysisk Organ	Sanskrit navn	
1	Rygradens nederste ende	Muladhara	
2	navlen	Manipura	
3	Milten'	Svådhisthana 	
4	Hjertet	Anahata	
5	Struben	Visuddha	
6	Mellem øjenbrynene	Ajna	
7	Issen	Sahasrara	
8	
Lavere Organer
	Brahmarandhra
	
9			
10			

Numrene 8,9 og 10 i forbindelse med legemets lavere organer bruges ikke af forskere i den "hvide magi”, men der findes visse retninger, som gør brug af dem. De farer, der er forbundet med dem, er så alvorlige, at vi ville anse vækkelsen af dem for største ulykke.
Livskraftens strøm ind i eller gennem et hvilket som helst chakra er noget helt egent og forskelligt fra den udvikling af chakra'et, der følger med vækkelsen af Kundalini, og som vil b beskrevet i kapitel XIII.
Vi vil nu gå over til at beskrive hver af de syv chakra'er efter tur, undersøge dets opbygning, udseende, virksomhed og de evner, der er forbundet med det Af grunde, som snart vil vise sig, vil det være rigtigst at begynde med det tredje center, det som er nærmest ved milten.

KAPITEL IV.

Milt-Centret.

Se figur IV. (1.) 2.) (3.) (4.) Milt-centret har seks eger og derfor det samme antal kronblade eller bølgebevægelser. Af udseende er det særligt strålende, glødende og sollignende.

FIGUR IV Milt  Center
 (1) Opbygning
Oprindelig Kraft (fra det Astrale)

Almindelige udseende: "Strålende, sollignende".
Astral.Centrets bestilling(”opgave”) Levendegør astrallegemet. Evne til bevidst at bevæge sig fra sted til sted
Det Æteriske Centers bestilling: (”opgave”) :
Levendegør det fysiske legeme. Erindring om astrale rejser

FIGUR IV

Milt Center
(2)	Opsugning af Vitalitets-Kugler
			Rygrad center

Vitalitets.Kuglerne bliver opløst, efter at de er trukket ind i midten, og de
partikler, de består af, hvirvles rundt af de "underordnede kræfter".

Dette center er enestående derved, at det har den frem for alt betydningsfulde bestilling (norsk; opgave) at opsuge vitalitets-kugler fra atmosfæren, sønderdele dem og fordele de atomer, de består af og som er ladede med den specialiserede og omdannede Prana, til legemets forskellige dele.
Det vil være lettest at følge fremgangsmåden ved hjælp af figurerne Nr.1V (2), (3), (4).
Vitalitets-Kuglerne bliver først trukket ind i milt-centret, derpå bliver de opløst i de syv atomer, de består af, og som hver er ladet med én af de syv forskellige arter af Prana. Disse atomer bliver derpå grebet af de roterende underordnede kræfter og hvirvler rundt om chakra'et.
De syv forskellige slags Prana har følgende farver: -
	violet,	orange,
	blåt,	mørkerødt,
	grønt,	rosa.
	gult,

Man vil lægge mærke til, at inddelingen ikke er nøjagtigt den, vi er vant til i solspektret, men snarere ligner den ordning af farver, man ser på de højere plan i de kausale, mentale og astrale legemer. Indigofarven i solspektret er delt mellem Prånas violette og blå stråler, medens spektrets røde farve er spaltet mellem Pranas mørkerøde og rosa.
Hver af de seks eger griber altså en atom-art og sender den til det chakra eller den del af legemet, hvor den behøves. Dette gør kun' regnskab for seks slags atomer; den syvende slags, den som er farvet lys-rosa, sendes gennem milt chakra'ets nav elle center, hvorfra den fordeles over hele nervesystemet. Disse rosafarvede atomer er de oprindelige atomer, som først trak de seks andre rundt om sig for at danne kuglen.
De atomer, som bærer den rosafarvede Prana, er åbenbart nervesystemets liv, og det er denne slags Prana, som det en menneske kan give det andet, som beskrevet i Kap. XIII. Hvis nerverne er utilstrækkelig forsynede med rosafarvet Prana, bliver de sensitive og stærkt irritable; patienten føler sig hvileløs, og den mindste støj eller berøring er ham en pine. Et sundt menneske kan yde ham øjeblikkelig hjælp ved at overstrømm hans nervesystem med rosafarvet Prana.
Skønt der er syv tydelige slags Prana, er der kun fem hovedstrømme, som beskrevet i nogle indiske bøger. For efter at være udgået fra milt-chakra'et forener den blå og den violette farve sig til én strøm og den mørkerøde og orange forenet sig til en anden strøm. Strømmene går horisontalt ud fra milt- centret.
Efterhånden som de forskellige slags Prana-ladede atomer bliver fordelt til de steder, hvor de behøves, trækkes ladningen af Prana bort fra dem, nøjagtigt som man kunne trække en elelektrisk ladning bort. Prana giver liv til den Æteriske Dublet og gennem den til det tætte legeme. De forskellige legemsdeles sundheds-grad bestemmes for en stor del af den mængde Prana der tildeles. Forståelsen af denne vigtige kendsgerning er åbenbart af stor betydning for vedligholdelsen af det fysiske helbred og for helbredelse af sygdom, og vil blive mere indgående beskrevet i den afdeling, der omhandler helbredelse og Mesmerisme.
De atomer, som bærer den rosafarvede Prana, bliver gradvis blegere efterhånden som de stryger hen over nerverne og uddeler deres praniske indhold. De bliver til sidst fjernet fra legemet gennem hudens porer (og også på andre måder) og danner de man kalder helbreds-auraen, en bleg blå-hvid udstrømning, sol der er helsides billede af i "Det Synlige og Usynlige Menneske' (Man, Visible and Invisible, p. 428) – 

(link  http://galactic.no/rune/spesBoker/leadbeaterInvisibleMan.htm   ) 

Hos et menneske med et kraftigt helbred virker milten så rigeligt, at der er betydeligt flere af de Prana-ladede partikler end mennesket behøver til sit eget brug. Disse ubrugte partikleler, fjernes fra legemet i alle retninger gennem sundheds-auraen sammen med de partikler, fra hvilke Prana er blevet uddraget. Et sådant menneske er en kilde til sundhed og styrke for dem som omgiver ham, fordi han bestandig skønt ubevidst, udspreder livskraft til alle, som kommer i nærheden af ham. Denne handling kan blive betydeligt forstærket af dem, som gør sig det til opgave at helbrede andre ved mesmeriske strygninger og på andre måder, som vi får at se i et senere Kapitel.

Det er også velkendt, at foruden de lige omtalte partikler bliver der bestandig udskilt små partikler af tæt fysisk stof fra et menneskes legeme ved umærkelig transpiration og på andre måder. En clairvoyant ser disse partikler som en svag grå tåge. Mange af partiklerne er krystallinske i form og viser sig derfor som geometriske figurer; en af de almindeligste er almindelig salt- eller natrium klorid figuren, der har form som en terning.
Et menneske derimod, som af en eller anden grund er ude af stand til at specialisere en tilstrækkelig mængde Prana til sit eget brug, virker hyppigt og også ubevidst som en svamp hans fysiske elemental trækker vitalitet fra et hvilket som helst sensitivt menneske, som tilfældigvis er i nærheden, til sin egen midlertidige fordel, men ofte til alvorlig skade for ofret. Dette fænomen forklarer for en stor del de følelser af træthed og kraftløshed, som kommer over én, når man har været i nærheden af mennesker, som, uden selv at være ret stærke, besidder denne uheldige vampyr-lignende evne at tappe andre for vitalitet. Det samme kan hænde, ofte i forstærket grad, ved spirititiske seancer.
Planteriget opsuger også vitalitet, men synes i de fleste tilfælde kun at bruge en lille del deraf. Mange træer, især nåletræer og eukalyptus, uddrager næsten nøjagtigt de samme bestanddele fra kuglerne som den højere del af menneskets Æteriske Dublet, og udstøder alle de overflødige atomer ladede med rosa-farvet Prana, som de ikke selv behøver. Derfor er det overordentlig velgørende for mennesker, som er stærkt nervøst medtagne, at være i nærheden af sådanne træer.
Den sundheds-aura, som består af de partikler, der er ud-stødt af legemet, gør den store nytte at beskytte mennesket mod indtrængen af sygdomsspirer. Ved godt helbred stødes partiklerne ud gennem porerne i lige linier i ret vinkel fra legemets overflade, hvorved sundheds-auraen får et stribet udseende. Så længe linierne er faste og lige, synes legemet næsten at være helt beskyttet mod angreb af onde fysiske indflydelser, såsom sygdomsspirer. Spirerne bliver ligefrem stødt tilbage og ført bort af den udstrømmende praniske kraft. Men når der på grund af svaghed, overtræthed, sjælelig nedtrykthed, et sår, eller på grund af et uregelmæssigt livs udskejelser fordres en usædvanlig stor mængde Prana, og der følgelig er en alvorlig formindskelse af den udstrålede mængde, hænger sundhedsauraens linier ned, de bliver flakkende, forvirrede, forsvarssystemet bliver svækket, og da er det forholdsvis let for dødbringende spirer at skaffe sig adgang. (Se Man Visible and Invisible p. 132).
 I "Science of Breath" (Aandedrættets videnskab) oversat af Råma Prasåd, står der, at den naturlige længde af Pranas strålering fra legemet til dens periferi er 10 "fingre" ved indånding og tolv ved udånding. Til andre tider opgives længden som følger: når man spiser og taler, 18; når man går, 24; løber, 42; ved samliv (som ægtefolk), 65; ved søvn, 100. Længden siges at blive formindsket, når et menneske overvinder begær, vinder de 8 Siddhis, osv. Det er sandsynligt, men på ingen måde sikkert, at den omtalte "strålering" er sundheds-auraen. De opgivne længder synes dog at være overdrevne. Det er muligt, at der med en "finger" ikke menes længden af en finger, men dens tykkelse. Dette ville bringe målingerne mere i overensstemmelse med, hvad moderne forskere har erklæret.

Både det æteriske stof og Prana er meget påvirkelige af den menneskelige vilje. Det er derfor muligt i betydelig grad at beskytte sig selv mod de ovennævnte fjendtlige indflydelser ved at gøre en viljes anstrængelse for at hindre udstrålingen af livs-kraft ved den yderste kant af sundheds-auraen og dér at bygge den ind i en mur eller skal, som vil være ugennemtrængelig for sygdomsspirer og også forhindrer, at livskraften bliver suget bort af nogen i nærheden, som har vampyr tilbøjeligheder.
Med lidt yderligere anstrengelse kan der laves en skal, som også er uigennemtrængelig for astral eller mental indflydelse.
Spørgsmålet om æteriske skaller er så vigtigt, at det vil blive nødvendigt senere i denne bog at gå nærmere ind på det, end vi har gjort her, hvor vi kun har behandlet sundheds-auraen.
Udviklingen af milt-centret sætter mennesket i stand til at huske sin astrale færden, skønt undertiden kun delvis, da evnen til at bevæge sig bevidst i det astrale legeme er forbundet med det tilsvarende astrale center. De uklare erindringer de fleste af os har om salige flyvninger gennem luften, skyldes ofte en let eller tilfældig forhøjet virksomhed af milt chakra'et.
Det kan i forbigående bemærkes, at det astrale center, der svarer til milt centret, også har den bestilling (norsk: oppgave) at levendegøre hele astrallegemet.

KAPITEL V.
Foden af Rygradens Center.
(Se Fig. V. (a.) oh (b.)).

Det første center eller chakra ved foden, af rygraden har en oprindelig kraft, som stråler ud i fire eger og giver centret udseende af at være delt i kvadranter med hulheder imellem dem som et kors, et symbol man ofte bruger for at betegne dette center.
Når dette center vækkes til fuld virksomhed, er det heftigt orangerødt af farve og svarer nøjagtigt til de strømme af mørk-rød og orange livskraft, som kommer 'til det fra milt-centret. Det må bemærkes, at i ethvert tilfælde er der en lignende overensstemmelse mellem farven af den strøm af livskraft, der flyder ind i et center, og selve centrets farve.
Foruden den orange og mørkere røde livskraft flyder der også nogen mørk purpur livskraft ind i dette center, næsten som om spektret bøjede sig rundt i en cirkel, og farverne begyndte igen på en lavere oktav.
Fra dette center flyder den 'orange-røde farve til forplantnings organerne og styrker den kønslige natur; den synes også at træde ind i blodet og opretholde legemets varme.
Et menneske, som vedholdende afslår at give efter for den lavere natur, kan frembringe en meget mærkelig og betydningsfuld virkning. Gennem lang og beslutsom bestræbelse kan den orange-røde stråle bøjes opad til hjernen, hvor alle dens tre bestanddele gennemgår en grundig omformning. Orangefarven bliver omdannet til rent gul og forstærker intellektuelle evner; den mørk-røde bliver karmosinrød og forhøjer evnen til uselvisk hengivenhed; den mørke purpur farve bliver omdannet til en smuk lys violet og ansporer den åndelige del af hans natur.

FIGUR V

Foden af Rygradens Cen:er
(a) Normalt menneske
Fra Milt.Centret

Astral-Centrets bestilling (no: virke): Sæde for Kundalini.
Det Æteriske Centers bestilling: Sæde for Kundalini. Udseende:"Luende orange.rødt". 
Antal "eger": fire. 
NB! Kundalini har syv lag eller styrkegrader.
Kundalinis, Slangeildens, Sæde er i centret i den nederste del af rygraden. Dette bliver behandlet i et senere kapitel; for øjeblikket vil vi blot bemærke, at et menneske, som har fuldført den nylig omtalte omdannelse, vil opdage, at sanselige begær ikke mere plager ham, og når det bliver nødvendigt for ham at vække slangeilden, vil han være fri for de alvorligste af de dermed forbundne farer. Når et menneske endelig har tilendebragt den forandring, går den orange-røde stråle lige ind i centret i foden af rygraden og løber derfra opad gennem rygsøjlens hulhed og videre til hjernen.
Et flammende kors bruges undertiden som symbol for den i centret i rygradens' nederste del boende slangeild.

FIGUR V

Foden af Rygradens Center
(b) udviklet menneske

hjernen

fremskynder Åndelighed
forsterker forstanden
stimulerer hengivenhed

mørk purpur bliver violet
orange bliver rent gul
mørk rød bliver karmonisinrød

rygsøylen
fra milt-centeret

mørk purpur
mørk-rød orange

oprindelig kraft fra det astrale

Blod til 
Legemets varme

Kjønnsorganer
Link til del 2 	 | Link til del tre | hovedsiden åndelig